**2. APRIL – MEDNARODNI DAN KNJIG ZA OTROKE**

|  |
| --- |
|  |

|  |
| --- |
|  |
| usbbyLetošnjo poslanico in plakat je pripravila ameriška sekcija IBBY ([The United States Board on Books for Young People – USBBY](https://www.usbby.org/%22%20%5Ct%20%22_blank)). Poslanico je napisala pesnica [Margarita Engle](https://www.ibby.si/index.php/component/content/article/34-slo-clanki/378-margarita-engle), plakat je ustvaril ilustrator [Roger Mello](https://www.ibby.si/index.php/component/content/article/34-slo-clanki/379-roger-mello).  **Glasba besed****Margarita Engle**Ko beremo, zrastejo duhu peruti.Ko pišemo, nam zapojejo prsti.Besede so bobni in flavte na listu,so ptič, ki se s pesmijo vzpenja, in slon, ki trobenta,so reka, ki teče, in slap, ki teleba,metulj, ki zakroživisoko na nebu!Besede nas vabijo k plesu –ritmi in rime, utripi srca,peket in prhut, stare in nove povesti,take izmišljene, take resnične.Kadar si udobno ugnezden domaali čez meje drviš proti novim deželamin tujim jezikom, so zgodbe in pesmivse tvoje.Kadar delimo besede drug z drugim, glasovipostanejo glasba prihodnosti,mir, prijateljstvo, radost:melodija,ki upa.Prevedla Nada Grošelj

|  |
| --- |
| ibby |

|  |  |
| --- | --- |
| Margarita Engle mala | Roger Mello1 mala |
| [Margarita Engle](https://www.ibby.si/index.php/component/content/article/34-slo-clanki/378-margarita-engle) | [Roger Mello](https://www.ibby.si/index.php/component/content/article/34-slo-clanki/379-roger-mello) |

 |

Na naši šoli že vrsto let obeležimo 2. april z mini akcijo za promocijo branja »ŠOLA BERE«. Tudi letos ste povabljeni, da branju posvetite vsaj nekaj minut.

To je tudi dan, ko se pri nas uradno zaključi Bralna značka. Ker pa smo spet »na daljavo« bomo letošnje bralno leto malce podaljšali in našo mini akcijo za promocijo branja izvedli predvidoma 23. aprila 2021.

Do takrat pa berimo: za Bralno značko, za domače branje, za razvedrilo, da preženemo osamljenost in dolgčas, da se potopimo v nove, drugačne svetove, da se naučimo čutiti z drugimi, da v sebi rastemo …

Kmalu na snidenje!

knjižničarka Alenka Knez